สรุปโครงการอบรมเชิงปฏิบัติการ เรื่อง

**“การใช้โปรแกรมการจัดการทางบรรณานุกรม EndNote”**

วันที่ 1 พฤษภาคม 2561 เวลา 13.00 – 16.00 น.

ณ ห้องคอมพิวเตอร์ ชั้น 4 สำนักงานวิทยทรัพยากร จุฬาลงกรณ์มหาวิทยาลัย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 โปรแกรม EndNote X8 ทำหน้าที่เหมือนห้องสมุดส่วนตัวในการจัดเก็บข้อมูล รวบรวมบรรณานุกรมไว้ในโปรแกรม และอำนวยความสะดวกในการจัดรูปแบบทำบรรณานุกรม ซึ่งสำนักงานวิทยทรัพยากรได้บอกรับเพื่อให้บริการแก่บุคลากรของจุฬาลงกรณ์มหาวิทยาลัย โดยสามารถดาวน์โหลดโปรแกรมผ่านหน้าเว็บไซต์ของสำนักงานวิทยทรัพยากร และติดตั้งโปรแกรมในคอมพิวเตอร์ใช้ทำงานได้ทั้งที่บ้านและที่ทำงาน

การทำงานของโปรแกรมเริ่มต้นจากการจัดเก็บข้อมูลรายละเอียดทางบรรณานุกรมเข้าใน EndNote ซึ่งทำได้ 3 วิธี

1. การเพิ่มข้อมูลด้วยการกรอกข้อมูล โดยต้องเลือกชนิดของเอกสารและพิมพ์รายการบรรณานุกรมที่เขตข้อมูลต่างๆ ตามความต้องการ

2. การสืบค้นข้อมูลจากโปรแกรมทาง online ด้วยวิธีการพิมพ์คำสืบค้นจากฐานข้อมูลทาง online ที่ต้องการ เช่น SAGE EBSCOhost Science Direct Scopus และนำเข้าจัดเก็บไว้ใน EndNote

3. การดึงข้อมูลจากไฟล์ pdf. ด้วยวิธีการสืบค้นจากฐานข้อมูลทาง online ที่ต้องการ โดยระบุชนิดเอกสารเป็น file full text

ผู้ใช้สามารถเลือกรูปแบบบรรณานุกรมในโปรแกรมได้ตามความต้องการ เช่น APA Vancouver Chicago เป็นต้น แล้วจึงดึงรายการข้อมูลที่จัดเก็บตามรูปแบบบรรณานุกรมที่ได้กำหนดไว้ แล้วนำเข้าข้อมูลที่จัดเก็บลงใน Microsoft Word โดยเลือกได้ว่าจะทำการการอ้างอิงในเนื้อความ (footnote) หรือจัดทำบรรณานุกรมท้ายเล่ม (reference) เพื่อนำไปใช้ประกอบกับการทำรายการทางบรรณานุกรมของรายงาน วารสารหรือหนังสือต่างๆ ได้อย่างถูกต้องและรวดเร็ว